Diżwgid dwar l-immaniġġjar tal-pandemija fl-aħħar dibattitu bejn Trump u Biden
L-aħħar dibattitu għall-elezzjoni presidenzjali tal-istati uniti kien ikkaratterizzat minn diżgwid bejn iż-żewġ kandidati dwar il-mod kif il-Gvern Amerikan wieġeb għall-pandemija. Hawnhekk il-kandidat Demokratiku Joe Biden m'eskludiex lockdown ieħor jekk eventwalment ikun elett President, iżda Trump kien pront iwieġeb li issa wasal iż-żmien li kollox jerġa' lura għan-normal. Issa fadal biss ħdax-il jum għall-elezzjoni tat-tlieta ta' Novembru, u Biden jidher li għandu vantaġġ fuq il-President attwali fil-maġġoranza tal-Istati Uniti. Iżda dan mhux garanzija ta' rebħa Demokratika, hekk kif fi stati amerikani meqjusa aktar diffiċli, imsejħa swing states , id-distakk bejn iż-żewġ kandidati huwa ferm anqas, u allura hemm aktar ċans ta' tibdil fl-aħħar jiem tal-kampanja.